Presentació del segon curs d'Unisocietat
17 de juny de 2015 19:00

El pròxim dimecres, 17 de juny, a les 19:00 hores, en el Centre de Formació de Persones Adultes, tindrà lloc l'acte de presentació del segon curs d'Unisocietat, on s'oferiran els continguts i la programació del nou itinerari acadèmic. Universitat i Societat a l'Eliana sorgeix del ferm compromís de l'Ajuntament de l'Eliana per la formació al llarg de la vida, amb el suport de la Universitat de València.

Universitat i Societat va dirigida especialment a la ciutadania del municipi i voltants; i està destinada a les persones de 30 anys o més amb inquietud per aprendre i motivació per la cultura.

Aquest projecte impulsat pel Vicerectorat de Participació i Projecció Territorial, comptarà amb un gran nombre de docents i investigadors de la Universitat. En esta jornada de presentació, el professor Roberto Pedrós, del Departament de Lògica i Filosofia de la Ciència impartirà la conferència: “La Física no és avorrida”. A l'acte assistiran el Vicerector de Participació i Projecció Territorial, Jorge Hermosilla; el coordinador d'Unisocietat l'Eliana, Joan Carles Membrado i l'alcalde de l'Eliana, Salva Torrent, en el seu primer acte oficial després de la investidura del passat dissabte 13 de juny.

L’Eliana, 16 de juny, 2015.